இலங்கையின் கிழக்கு மாகாணத்தின் முதல் முதலமைச்சராக பதவி வகித்த சிவநேசதுரை சந்திரகாந்தன் அவர்களின் அயராத முயற்சியினால் ஏறத்தாழ 5 கோடிகளுக்கு மேல் செலவிடப்பட்டு உருவாக்கப்பட்ட நூலகம் இது. மட்டக்களப்பு மாவட்டத்தின் மிக முக்கியமான நூலகங்களில் பேத்தாழை பொதுநூலகமும் ஒன்றாகும். 2011.12.10 அன்று கிழக்கு மாகாணத்தின் முதலமைச்சர் சிவநேசதுரை சந்திரகாந்தன்,கிழக்கு மாகாணத்தின் ஆளுநர் ஆகியோரால் திறந்து வைக்கப்பட்டது. இந்நூலகம் கோறளைப்பற்று வாழைச்சேனை பிரதேச சபையினால் நிர்வகிக்கப்பட்டு வருகின்றது. கடந்த 2014ஆம் ஆண்டு முதல் இந்நூலகம் தரம்-2 நூலகமாக தரமுயர்த்தப்பட்டுள்ளது.

பத்திரிகை சஞ்சிகைப்பகுதி,கணினிப் பகுதி, அருங்காட்சியகம் எனப் பல வசதிகளைக் கொண்ட இந்நூலகம்
காலை 8.00 முதல் மாலை 8.30 மணிவரை அனைத்து பகுதிகளும், பண்டிகை நாட்கள் தவிர்ந்த அனைத்து நாட்களிலும் திறக்கப்பட்டு
இயங்கிக் கொண்டிருக்கிறது. கிழக்கு மாகாணத்தின் முன்னோடி நூலகமாக அமைய வேண்டும் என்கின்ற எண்ணத்தில் உருவாக்கப்பட்ட
இந்நூலகத்தில் மாகாணத்தின் வேறெந்த நூலகங்களிலும் இல்லாதவாறு உலக புத்தக தினம், தேசிய வாசிப்பு மாதம் போன்ற நிகழ்வுகள் தொடர்ந்து கொண்டாடப்பட்டு வருகின்றன. நூலகம் திறக்கப்பட்டு தற்போது நான்கு வருடங்கள் நிறைவடையவுள்ள தருணத்தில் ஏறத்தாழ 1700க்கு மேற்பட்ட வாசகர்களை அங்கத்தவர்களாகக் கொண்டு இந்நூலகம் இயங்கி வருகிறது.
நூலகத்தின் பகுதிகள்
#பேத்தாழை பொதுநூலகம்
#நூலகம் காலாண்டு சஞ்சிகை
நூலகம் பெற்றுள்ள விருதுகள்